Nyeste Skilderie af Kiøbenhavn, 1824-09-18
J det Ovenstaaende ere Omkostningerne til Seddeelinddragelsen, beregnede efter ethvert Aars antagne Middelcours, fundne at udgjøre i det saakaldte første Udlæg, en 20 Mill. Sølv. Paa en anden Maade kunde disse udfindes, ved at beregne dem efter det, som af Banken aarligen anvendes paa Seddeelinddragelsen, som omtrent er 821,000 Sølv, og efter den Tid som vil medgaae, indtil deels Sedlerne ville være bragte ned til 17 Mill., og deels Gielden fra 4 Febr. 1820 være afbetalt, som omtrent vil være 26 1/2 Aar. Herefter ville disse Omkostninger omtrent beløbe sig til 21 3/4 Mill., men med Renter og Renters Rente, a 4 pC., til 37,690,766 Sølv. Dette er, i omtrent et fjerdedeel Seculum, mere end dobbelt saa meget som hele den Værdie i Sølv vil udgjøre, som vore Sedler til den Tid ville have, og som de desuden vilde og kunde have haft. Vil man beregne disse Omkostninger som forøgede endnu med det halve, formedelst de Laan, som imidlertid have været nødvendige at gjøre, imedens disse Omkostninger vare at udrede, og taxere de Uleiligheder og Ulykker, som imidlertid ere udsprungne fra det ufuldkomne Seddelvæsen, hvis Sedler skulde forbedres, (Penge ere endda kun en kort Maalestok for samme) til ligesaa meget som det øvrige tilsammen, saa kommer hele Seddeelinddragelsen i ovennævnte Tid paa over et hundrede og tretten Millioner Sølv. Dersom Banken skulde foretrække en strax fuldført Seddelinddragelse for den nu brugelige, har jeg antaget 4 1/2 Procent som den Rente, hvortil den formentligen vilde faae Penge nok, ikke fordi jeg troer, at de ikke lettere skulde være at faae, men for ei at anføre nogen lavere Rente end som den, hvortil der kunde faaes fulde 100 for 100, fordi jeg anseer enhver anden Maade at laane paa, saalænge som Renten kan antages at staae over dens Middelstandpunct, uden dog ikke heller at have naaet en urimelig Høide, for ufordeelagtig. Laanet af 4 Fed. 1820 kan oplyse dette. Da Banken dengang modtog Sedlerne for fulde, stode de i over 300 for 200 Sølv, imidlertid, da Hensigten med dette Laan, var strax at inddrage et lige stort Antal Sedler, og Coursen altsaa derved maatte forbedre sig forholdsmæssigt, saa kunne Sedlerne ikkeheller regnes at være modtagne uden til omtrent 263. Banken modtog altsaa omtrent 75 Sølv for hvert 100 Sølv, disse at forrentes med 5 pC. Renten var altsaa først Renten selv, 6 2/3 PC. og dernæst et Capital-Tillæg af 33 1/2 PC. Havde Banken nu heristedetfor kunne faaet, om det endog var til 9 PC., fuld Capital, saa har det siden viist sig, da den allerede inden 3 Aar kunde have faaet dette til 5 PC., at der disse 3 Aar er idetmindste tabt 26 1/2 PC. Det samme kunde endnu blive Tilfældet, dersom Banken, f. Ex. for at spare 1 PC. i Renter aarligt af denne Gield, nu vilde laane til 3 PC., og modtage 75 for 100; thi dersom Renten endvidere inden 3 Aar skulde falde ned til 3 PC., saa vilde, istedet for at vindes, kun atter tabes idetmindste 27 1/2 PC. Det er kuns under en lav Rentefod, at der kan ventes Fordeel ved lignende Laan, da man ellers lukker sig Døren for den muligt lavere Rente, som Udsigterne ere til, at den maaske aldrig har været saa lav før, som den kan blive det. J Aaret 1791 stode Engelske 5 Procents Obligationer i over 122, og meget længere tilbage endog 3 Procents i 106 og 107. Med Villeles Rente Project i Paris, indseer man let, at det har en ganske forskjellig Beskaffenhed; de franske Stats-Renter ere ikke ubetinget tilbagebetalelige, for at vinde 1 PC. Rente maatte der altsaa tilbydes igjen andre Fordele, og disse vare en Forøgelse i Capitalen, og dernæst netop den lave Rente af 3 PC., thi denne sikkrer, Creditorerne deres 4 PC., saalænge som Renten endnu ikke er falden under 3 PC.